**სამეცნიერო მოხსენების სტანდარტი**

**სამეცნიერო მოხსენების არსი -** სამეცნიერო მოხსნება არის სამეცნიერო ნაშრომი, რომელიც ასახვს დოქტორანტის/მეცნიერის სამეცნიერო კვლევის შედეგებს. შედეგები შეიძლება იყოს ანალიტიკური/მიმოხილვითი ხასიათის (მაგ.: არსებული სამეცნიერო ლიტერატურის/ დოკუმენტების/ ნაშრომების ანალიზი/მიმოხილვა) ან სამეცნიერო საზოგადოებაში აღიარებული კვლევის შედეგების დადასტურება/უარყოფა, ან საკუთარი მეცნიერული მიგნებების, დასმული პრობლემების გადაწყვეტის გზების ჩვენება და ა.შ.

**მოხსენების სათაური -** სათაური მოხსენების მნიშვნელოვანი ელემენტია. ის კომპაქტურად და ზუსტ წარმოდგენას უნდა ქმნიდეს ნაშრომის შინაარსის/დასმული პრობლემის შესახებ, აღძრავდეს ინტერესს მოხსენებისადმი.

**ინფორმაცია ავტორის/ავტორების შესახებ -** უნდა მიეთითოს ავტორის/ავტორთა სახელი, გვარი, სამეცნიერო/აკადემიური ხარისხი, სამუშაო/სწავლის ადგილი, საკონტაქტო მონაცემები.

**მოხსენების სტრუქტურა -** მოხსენების სტრუქტურა შეიცავს შემდეგ კომპონენტებს:

**ტექსტი -**  მკაფიოდ უნდა გამოიკვეთოს შემდეგი ძირითადი ნაწილები:

1. შესავალი
2. ძირითადი ნაწილი
3. დასკვნები
4. ლიტერატურა

აღნიშნული ნაწილები გამოიყოფა შესაბამისი სათაურებით/ქვესათაურებით და უნდა შეიცავდეს რელევანტურ ინფორმაციას.

**შესავალი** - კონტექსტი ნათლად უნდა წარმოაჩენდეს ფაქტორებს, რომლებიც განაპირობებს თემის აქტუალობას და წარმოდგენილი პრობლემის დასმის აუცილებლობას. კონცეპტუალური აპარატი (ჰიპოტეზა, მიზნები, ამოცანები, კვლევის საგანი, ობიექტი) მკაფიოდ უნდა იყოს ფორმულირებული კვლევის სპეციფიკასთან მიმართებით.

**ძირითადი ნაწილი** - ამ ნაწილში წარმოდგენილია თემის შინაარსი, სადაც მნიშვნელოვანი ადგილი ეთმობა კვლევის მეთოდების განსაზღვრისა და რელევანტურობის დასაბუთებას, კვლევის აღწერასა და შედეგების ანალიზს, კვლევის შეზღუდვების განხილვის ჩათვლით.

მოხსენების სტილი მკითხველის ყურადღების მიპყრობის შესაძლებლობას უნდა ქმნიდეს: დასმული პრობლემის უაღრესად მაღალი აქტუალობა, ფაქტების და მოვლენების მკაფიოდ ახსნა, მიზეზ-შედეგობრივი კავშირების გასაგებად ჩვენება, სამეცნიერო-პროფესიული ლექსიკის ერთმნიშნელოვანი და მიზნობრივი გამოყენება, აზრის არგუმენტირება, ლოგიკური განვითარება. გამოყენებულ უნდა იქნას მიმართვითი ლექსიკური ერთეულები/ნაცვალსახელები, მათ შორის, კითხვითი ანუ ისეთი სიტყვები, რომლითაც უშუალო კომუნიკაცია დამყარდება მომხსენებელსა და აუდიტორიას შორის.

ტექსტში შეიძლება მოცემულ იყოს მცირე რაოდენობით სურათები, ცხრილები, გრაფიკები, შესაბამისი დასათაურებით, რომელიც პრეზენტაციის ფორმატით უნდა იქნას წარდგენილი აუდიტორიისათვის.

სასურველია ძირითადი ნაწილის დაყოფა ქვეთავებად, რაც უფრო ადვილად აღსაქმელს გახდის მოხსენებას.

**დასკვნა -** დასკვნა ნათლად და კომპაქტურად აჯამებს კვლევის შედეგებს, წარმოაჩენს ნაშრომის ძირითად არსს, მეცნიერულ სიახლეს, უჩვენებს შემდგომი კვლევის პერსპექტივას.

**ფორმალური მოთხოვნები -** მოხსენებისათვის, ფორმალური მოთხოვნები, ფორუმის სხვადასხვა ორგანიზატორს განსხვავებული აქვს, ამდენად, კონკრეტულ ფორუმზე ნაშრომის გაგზავნის შემთხვევაში, დაცული უნდა იყოს შესაბამისი სტანდარტები, ხოლო გრიგოლ რობაქიძის სახელობის უნივერსიტეტის ფარგლებში წადგენილი მოხსენება უნდა აკმაყოფილებდეს შემდეგ ფორმალურ მოთხოვნებს:

1. მოხსენება წარმოდგენილი უნდა იყოს ორ ენაზე (ქართული/ინგლისური), უცხოელი მონაწილეები წარადგენენ მხოლოდ ინგლისურად. რეზიუმე არა ნაკლებ 600 სიტყვისა - არა უმეტეს ერთი გვერდისა
2. ფურცლის ფორმატი - A4, შრიფტი - “Sylfaen”, სათაურის ზომა -14, ტექსტის ზომა - 11, სტრიქონებს შორის მანძილი - 1, ველების მანძილი (ყველა მხრიდან) - 2 სმ.
3. გვერდის მარცხენა კუთხეში მითითებული უნდა იყოს ავტორის (თანაავტორის) სახელი და გვარი, უნივერსიტეტი, აკადემიური სკოლა, სტატუსი, საკონტაქტო ინფორმაცია (ელ.ფოსტა, ტელეფონი).
4. აბზაცის ყველა წინადადება თანაბრად უნდა იყოს დაშორებული მარჯვენა ველიდან და ერთმანეთისგან გამოიყოფა თითო ინტერვალის გამოტოვებით.
5. ბიბლიოგრაფიის ფორმალური მოთხოვნები იხ. დანართი 1/2

დანართი

ბიბლიოგრაფია წარმოდგენილ უნდა იქნას ნაშრომის ბოლოს ანბანური თანმიმდევრობით. ჯერ გამოცემები ქართულ ენაზე, ხოლო შემდეგ – უცხოურ ენებზე. ნუსხაში უნდა მიეთითოს:

#### წიგნის ან მონოგრაფიის გამოყენების შემთხვევაში:

*\_ ავტორის (ავტორების) გვარი და ინიციალები*

*\_ გამოცემის წელი*

*\_ სახელწოდება (დახრილი შრიფტი)*

*\_ გამოცემის ადგილი*

*\_ გამომცემლობა*

*მაგ*.: *შენგელია გ*. 2003. *საქართველოს ისტორია. თბილისი*: *განათლება*.

#### პერიოდული გამოცემის გამოყენების შემთხვევაში

*\_ ავტორის (ავტორების) გვარი და ინიციალები*

*\_ წელი*

*\_ ნაშრომის სახელწოდება*

*\_ სამეცნიერო ჟურნალის სახელწოდება (დახრილი შრიფტი)*

*\_ ტომის ნომერი*

*\_ გამოცემის ნომერი*

*\_ გვერდები, რომელზეც განთავსებულია ნაშრომი*

*მაგ*.: *შენგელია გ*. 2003. *საქართველოს ისტორიის ნარკვევები*. *კავკასია,* 15 (21), 12-15.

*შენგელია გ*. 2003. *საქართველოს ისტორიის ნარკვევები*. *კავკასია*, *იანვარი*, 12-15.

#### ინტერნეტის გამოყენების შემთხვევაში:

*\_ მასალის ავტორი*

*\_ ვებ-გვერდის ავტორი*

*\_ მასალის დასახელება ლინკის მინიშნებით*

*\_ ვებ-გვერდის მისამართი*

*\_ მასალის მოძიების თარიღი*

*მაგ*.: *ბრაუნი ტ*. *ბრიტანეთის სამართლის საფუძვლები*. *ზოგადი განათლება*. www . . (15.02.2005).

####  ელექტრონული გამოცემის გამოყენების შემთხვევაში:

*\_ სტატიის ავტორი (გვარი, ინიციალები)*

*\_ წელი*

*\_ სტატიის დასახელება*

*\_ ელექტრონული გამოცემის დასახელება (დახრილი შრიფტი)*

*\_ გამოცემის ნომერი*

*\_ თავი, პარაგრაფი (იწერება ფრჩხილებში)*

*\_ ვებ-გვერდის მისამართი*

*\_ მასალის მოძიების თარიღი*

*მაგ*.: *კოილი მ*. 2003. *თავისუფლების აქტის* . . . . *ევროპის ფორუმი* 3 (5). www . . . (15.06.2003).

#### სახელისუფლებო დოკუმენტების გამოყენების შემთხვევაში:

*\_ ქვეყნის დასახელება*

*\_ უწყების დასახელება, რომელსაც ეკუთვნის დოკუმენტი*

*\_ წელი იმ გამოცემისა, სადაც მოძიებულ იქნა მითითებული დოკუმენტი*

*\_ დოკუმენტის სახე (ბრძანება, კანონი...)*

*\_ დოკუმენტის დასახელება შესაბამისი საიდენტიფიკაციო ნომრისა და წლის მინიშნებით*

*\_ ადგილი იმ გამოცემისა, რომელშიც მოძიებულია მითითებული დოკუმენტი*

*\_ გამოცემის დასახელება, რომელშიც მოძიებული იქნა მითითებული დოკუმენტი*

მაგ.: საქართველო. განათლებისა და მეცნიერების სამინისტრო. 2005. მინისტრის ბრძანება:

... *ცვლილებების შესახებ* . . . (639, 5.09.2005). *თბილისი*: *საკანონმდებლო მაცნე* #115.

ე) *ტექსტში, გამოყენებული ლიტერატურა, უნდა მიენიშნოს შემდეგნაირად: ციტატის ბოლოს იხსნება ფრჩხილი, სადაც იწერება დასახელებული ლიტერატურის რიგითი ნომერი თანდართული ნუსხის მიხედვით და გამოიყოფა მძიმით. შემდეგ კი მიეთითება გვერდები, საიდანაც აღებულია ციტატა ან თეზისი. მაგ.: (15, 150-161).*